बांग्ला फिल्म निर्देशक ऋतुपर्णो घोष को कोलकाता ने दी अश्रुपूर्ण विदाई  
बारिश के बावजूद हजारों सिनेप्रेमी प्रसिद्ध फिल्मकार ऋतुपर्णो घोष को अश्रुपूर्ण विदाई देने के लिए सरकारी सांस्कृतिक परिसर ‘नंदन’ के बाहर जुटे। घोष का गुरुवार की सुबह निधन हो गया। वह पैंक्रिएटाइटिस से पीड़ित थे।
ऋतुपर्णो घोष के देहावसान की खबर आते ही देशभर में शोक की लहर दौड़ गई, और फिल्मी कलाकारों, राजनेताओं और अन्य प्रसिद्ध हस्तियों ने घोष के निधन पर गहरा शोक व्यक्त किया है। मुख्यमंत्री ममता बनर्जी भी ऋतुपर्णो घोष को श्रद्धांजलि देने के लिए उनके निवास पर गईं, जहां सुबह से ही अभिनेताओं-अभिनेत्रियों की भीड़ लगी हुई है।